Πρόταση ΚΑΝΟΝIΣΜΟΥ (ΕΚ) ΤΟΥ ΣΥΜΒΟΥΛIΟΥ για την εισαγωγή πίτουρων εν γένει και άλλων υπολειμμάτων από το κοσκίνισμα, το άλεσμα ή άλλες κατεργασίες των σιτηρών που κατάγονται από την Αλγερία, το Μαρόκο και την Αίγυπτο καθώς και για την εισαγωγή σκληρού σίτου, καταγωγής Μαρόκου

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Κατά το 1976 και το 1977 υπεγράφησαν συμφωνίες συνεργασίας με το Μαρόκο, την Αλγερία και την Αίγυπτο όσον αφορά τα ειδικά καθεστώτα εισαγωγής στην Κοινότητα σκληρού σίτου και υποπροϊόντων μεταποιήσεως σιτηρών που κατάγονται από τις χώρες αυτές.

Οι κανονισμοί εφαρμογής της Επιτροπής που αφορούν σ’αυτά τα καθεστώτα εισαγωγής εγκρίθηκαν και παρατάθηκαν βάσει των διατάξεων του άρθρου 3 του κανονισμού (ΕΚ) αριθ. 3290/94 του Συμβουλίου, που εξουσιοδοτεί την Επιτροπή να λάβει τα αναγκαία μεταβατικά μέτρα για να διευκολυνθεί η εφαρμογή των συμφωνιών «ΚΟΑ».

Οι κανονισμοί εφαρμογής που αφορούν αυτά τα ειδικά μέτρα εισαγωγής λήγουν στις 30 Ιουνίου 1999.

Αναμένοντας τη σύναψη νέων συμφωνιών και προκειμένου να αποφευχθεί νομικό κενό, πρέπει να προταθεί νέος κανονισμός του Συμβουλίου, ο οποίος στα βασικά του στοιχεία θα περιλαμβάνει τις παλιές διατάξεις εφαρμογής.

Ο κανονισμός αυτός θα εφαρμοσθεί από την 1η Ιουλίου 1999.

Πρόταση ΚΑΝΟΝIΣΜΟΥ (ΕΚ) ΤΟΥ ΣΥΜΒΟΥΛIΟΥ για την εισαγωγή πίτουρων εν γένει και άλλων υπολειμμάτων από το κοσκίνισμα, το άλεσμα ή άλλες κατεργασίες των σιτηρών που κατάγονται από την Αλγερία, το Μαρόκο και την Αίγυπτο καθώς και για την εισαγωγή σκληρού σίτου, καταγωγής Μαρόκου

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 133,

την πρόταση της Επιτροπής,

Εκτιμώντας:

(1) ότι οι συμφωνίες συνεργασίας καθώς και οι προσωρινές συμφωνίες που έγιναν κατά το 1976 και το 1977 μεταξύ της Ευρωπαϊκής Οικονομικής Κοινότητας αφενός και της Λαϊκής Δημοκρατίας της Αλγερίας, της Αραβικής Δημοκρατίας της Αιγύπτου και του Βασιλείου του Μαρόκου για την εισαγωγή στην Κοινότητα, πίτουρων εν γένει και άλλων υπολειμμάτων από το κοσκίνισμα, το άλεσμα ή άλλες κατεργασίες των σιτηρών, προβλέπουν προτιμησιακά καθεστώτα που βασίζονται σε μειώσεις ή απαλλαγές των μεταβλητών εισφορών*

(2) ότι η συμφωνία συνεργασίας και η προσωρινή συμφωνία μεταξύ της Ευρωπαϊκής Οικονομικής Κοινότητας και του Βασιλείου του Μαρόκου επί ειδικού καθεστώτος κατά την εισαγωγή σκληρού σίτου παραχωρεί μείωση της μεταβλητής εισφοράς*

(3) ότι οι κανονισμοί (ΕΟΚ) αριθ. 1519/76 του Συμβουλίου, της 24ης Ιουνίου 1976 για την εισαγωγή πίτουρων εν γένει και άλλων υπολειμμάτων από το κοσκίνισμα, το άλεσμα ή άλλες κατεργασίες των σιτηρών που κατάγονται από την Αλγερία (1), (ΕΟΚ) αριθ. 1526/76 του Συμβουλίου της 24ης Ιουνίου 1976, για τις εισαγωγές πίτουρων εν γένει και άλλων υπολειμμάτων από το άλεσμα, το κοσκίνισμα ή άλλες κατεργασίες των σιτηρών καταγωγής Μαρόκου (2) και (ΕΟΚ) αριθ. 1251/77 του Συμβουλίου της 17ης Μαΐου 1977 για την εισαγωγή πίτουρων εν γένει και άλλων υπολειμμάτων από το κοσκίνισμα, το άλεσμα ή άλλες κατεργασίες των σιτηρών που κατάγονται από την Αραβική Δημοκρατία της Αιγύπτου (3) καθώς και ο κανονισμός αριθ. 1520/76 του Συμβουλίου της 24ης Ιουνίου 1976 περί των εισαγωγών σκληρού σίτου καταγωγής Μαρόκου (4) έχουν καθορίσει τους κανόνες εφαρμογής των καθεστώτων αυτών*

(1) ΕΕ L 169 της 28.6.1976, σ. 40

(2) ΕΕ L 169 της 28.6.1976, σ. 56

(3) ΕΕ L 146 της 14.6.1977, σ. 11

(4) ΕΕ L 169 της 28.6.1976, σ. 42

(4) ότι βρίσκονται σε στάδιο διαπραγματεύσεως νέες συμφωνίες συνεργασίας με την Λαϊκή Δημοκρατία της Αλγερίας, με το Βασίλειο του Μαρόκου και με την Αραβική Δημοκρατία της Αιγύπτου* ότι εν τω μεταξύ, εξακολουθούν να ισχύουν οι συμφωνίες συνεργασίας που προβλέπονται από τους κανονισμούς (ΕΟΚ) αριθ. 1519/76, (ΕΟΚ) αριθ. 1520/76, (ΕΟΚ) αριθ. 1526/76 και (ΕΟΚ) αριθ. 1251/77*

(5) ότι η Κοινότητα έχει δεσμευθεί δυνάμει της συμφωνίας επί της γεωργίας που συνήφθη στο πλαίσιο των πολυμερών εμπορικών διαπραγματεύσεων του Γύρου της Ουρουγουάης να τιμολογήσει τις ποικίλες εισφορές και να τις αντικαταστήσει με τελωνειακούς δασμούς από την 1η Ιουλίου 1995* ότι από την αντικατάσταση αυτή υπάρχει κίνδυνος να καταστούν μη λειτουργικά τα ειδικά καθεστώτα που βασίζονται επί των μεταβλητών εισφορών και πρέπει συνεπώς αναμένοντας τα συμπεράσματα των νέων διευθετήσεων με την Αλγερία, το Μαρόκο και την Αίγυπτο να υπάρξει μεταβατική παρέκκλιση από τους κανονισμούς (ΕΟΚ) αριθ. 1519/76, (ΕΟΚ) αριθ. 1520/76, (ΕΟΚ) αριθ. 1526/76 και (ΕΟΚ) αριθ. 1251/77 διατηρώντας συγχρόνως τα βασικά στοιχεία των καθεστώτων* ότι οι διατάξεις μεταβατικής προσαρμογής των κανονισμών αυτών καθορίζονται στους κανονισμούς (ΕΟΚ) αριθ. 1710/95 (5) και (ΕΚ) αριθ. 1711/95 (6) με βάση τις διατάξεις του άρθρου 3 του κανονισμού (ΕΟΚ) αριθ. 3290/94 (7) και τούτο έως τις 30 Ιουνίου 1999*

(5) ΕΕ L 163 της 14.7.1995, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 2622/98 (ΕΕ L 329, της 5.12.1998, σ. 16)

(6) ΕΕ L 163 της 14.7.1995, σ. 3. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1616/98 (ΕΕ L 209, της 25.7.1998, σ. 31)

(7) ΕΕ L 349 της 31.12.1994, σ. 105. Κανονισμός όπως τροποποιήθηκε τελευταία από τον κανονισμό (ΕΚ) αριθ. 1340/98 (ΕΕ L 184, της 27.6.1998, σ. 1)

(6) ότι τα πλεονεκτήματα που παραχωρήθηκαν στις συμφωνίες που αφορούν τις εισαγωγές πίτουρων εν γένει και άλλων υπολειμμάτων από το κοσκίνισμα, το άλεσμα ή άλλες κατεργασίες ορισμένων ειδών σιταρόσπορου μετατράπηκαν τοιουτοτρόπως ως προς τους δασμούς, προβλέποντας για την Αλγερία και το Μαρόκο κατ'αποκοπή μείωση των δασμών που προβλέπει το κοινό δασμολόγιο κατά 7,25 Ευρώ ανά τόνο δυνάμει της παραχωρήσεως που αφορά στο σταθερό στοιχείο της εισφοράς, ακολουθούμενη από μείωση ίση προς 60% του ύψους του δασμού που έχει με τον τρόπο αυτό μειωθεί δυνάμει της παραχωρήσεως που αφορά στο μεταβλητό στοιχείο, και για την Αίγυπτο μείωση κατά 60% του ύψους του δασμού*

(7) ότι αναμένοντας την κατάληξη των διεξαγομένων διαπραγματεύσεων, θα πρέπει να ληφθεί μέτρο για να διασφαλισθεί η συνέχιση των εμπορικών συναλλαγών προς την Κοινότητα, με την παράταση του ισχύοντος μεταβατικού καθεστώτος*

(8) ότι στην περίπτωση συνάψεως νέων συμφωνιών με τις εν λόγω τρίτες χώρες, πρέπει να προσαρμοστεί ο παρών κανονισμός* ότι πρέπει να προβλεφθεί ότι οι προσαρμογές αυτές μπορούν να θεσπισθούν από την Επιτροπή σύμφωνα με τη διαδικασία που προβλέπεται στο άρθρο 23 του κανονισμού (ΕΟΚ) αριθ. 1766/92 του Συμβουλίου, της 30ής Ιουνίου 1992, περί κοινής οργανώσεως των αγορών στον τομέα των σιτηρών (8),

(8) ΕΕ L 181, της 1.7.1992, σ. 21. Κανονισμός όπως τροποποιήθηκε τελευταία από τον κανονισμό (ΕΚ) αριθ. 2547/98 (ΕΕ L 318, της 27.11.1998, σ. 41)

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

A5Aρθρο 1

Ο παρών κανονισμός προβλέπει τις διατάξεις που εφαρμόζονται στα ειδικά καθεστώτα για την εισαγωγή πίτουρων εν γένει και άλλων υπολειμμάτων από το κοσκίνισμα, το άλεσμα ή άλλες κατεργασίες των σιτηρών που κατάγονται από την Αλγερία, το Μαρόκο και την Αίγυπτο καθώς και τις ειδικές διατάξεις που εφαρμόζονται στο ειδικό καθεστώς για την εισαγωγή σκληρού σίτου καταγωγής Μαρόκου.

A5Aρθρο 2

Οι δασμοί που εφαρμόζονται κατά την εισαγωγή στην Κοινότητα πίτουρων εν γένει και άλλων υπολειμμάτων από το κοσκίνισμα, το άλεσμα ή άλλες κατεργασίες των σιτηρών, που υπάγονται στους κωδικούς ΣΟ 2302 30 10 έως 2302 40 90 που κατάγονται από την Αλγερία και το Μαρόκο ισούνται με το 40% των ποσών που έχουν καθορισθεί στο κοινό δασμολόγιο και στη συνέχεια μειώνονται κατά 7,25% EUR ανά τόνο.

A5Aρθρο 3

Οι δασμοί που εφαρμόζονται κατά την εισαγωγή στην Κοινότητα πίτουρων εν γένει και άλλων υπολειμμάτων από το κοσκίνισμα, το άλεσμα ή άλλες κατεργασίες των σιτηρών, που υπάγονται στους κωδικούς ΣΟ 2302 10 10, 2302 10 90, 2302 20 10, 2302 20 90 και ΣΟ 2302 30 10 έως 2302 40 90 που κατάγονται από την Αίγυπτο, ισούνται με το 40% των σταθερών ποσών που έχουν καθορισθεί στο κοινό δασμολόγιο.

A5Aρθρο 4

Τα άρθρα 2 και 3 εφαρμόζονται σε όλες τις εισαγωγές για τις οποίες ο εισαγωγέας μπορεί να προσκομίσει την απόδειξη ότι ο εξαγωγικός δασμός εισπράχθηκε από την Αλγερία, από το Μαρόκο και από την Αίγυπτο, σύμφωνα αντιστοίχως με το άρθρο 21 της συμφωνίας συνεργασίας με την Αλγερία, με το άρθρο 23 της συμφωνίας συνεργασίας με το Μαρόκο και με το άρθρο 20 της συμφωνίας συνεργασίας με την Αίγυπτο.

A5Aρθρο 5

Ο δασμός κατά την εισαγωγή στην Κοινότητα σκληρού σίτου, που υπάγεται στον κωδικό ΣΟ 1001 10 00, καταγωγής Μαρόκου και που μεταφέρεται απευθείας από τη χώρα αυτή στην Κοινότητα, είναι εκείνος που έχει καθορισθεί σε εφαρμογή του άρθρου 10 παράγραφος 2 του κανονισμού (ΕΟΚ) αριθ. 1766/92, μειωμένος κατά 0,73 EUR ανά τόνο.

A5Aρθρο 6

Στην περίπτωση συνάψεως, νέων συμφωνιών με τις τρίτες χώρες που καλύπτονται από τον παρόντα κανονισμό, η Επιτροπή θα θεσπίσει σύμφωνα με τη διαδικασία που προβλέπεται στο άρθρο 23 του κανονισμού (ΕΟΚ) αριθ. 1766/92 τις αναγκαίες προσαρμογές του παρόντος κανονισμού που θα προκύψουν από αυτές.

A5Aρθρο 7

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1999.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Έγινε στις Βρυξέλλες, στις

Για το Συμβούλιο

Ο Πρόεδρος

>ΘΕΣΗ ΠIΝΑΚΑ>